**AAB afd. 45**

 Skovlunde den 2. november 2018

Der indkaldelse hermed til bestyrelsesmøde **tirsdag den 6. november 2018, kl. 18.30** på afdelingskontoret.

**DAGSORDEN/*Referat***

1. **Godkendelse af referatet fra mødet den 9. oktober 2018.**

*Referatet blev godkendt.*

1. **Økonomi.**
* Kassererens meddelelser.
* *Kvartalsregnskab forelagt og godkendt.*
* Underskrift af regnskab
* *Månedsregnskab godkendt og underskrevet.*
* Forberedelse af DV-plan 2020, ønsker og behov.
* *DV-mødet med administrationen afholdes den 29.november 2018 kl.17.00, Alex Olsen indkaldes. Planen ønskes tilsendt en uge før mødet.*
* Minihelhedsplan, møde med Thorbjørn om igangsættelse.
* *PH orienterede om mødet med Thorbjørn Jørgensen AAB. Der udarbejdes en forretningsføreraftale om minihelhedsplanen og for udbud af badeværelser, der ønskes renoveret.*
* Arkivarbejde, aktuelle lejeaftaler m.m. skal scannes og lægges på Dokunote.
* *Det aftaltes at bestyrelsen mødes onsdag den 16. januar 2019 kl. 16.00 for at gennemgå og pakke relevante papirer til scanning og efterfølgende elektronisk arkivering. Der rekvireres en sikkerhedscontainer til forældet materiale.*
* Omlægning af bede i dufthaven.
* *Bestyrelsen godkendte ideen med plantekummer, men var skeptisk over for projektet med rosenbedet. Bestyrelsen ønsker at bese området før der gøres mere.*
* Nye skilte ved indkørsel.
* *Der indkøbes nye skilte til opsætning ved indkørsel til gårdene.*
* Bortskaffelse af gammel dieselolietank fra garage.
* *Der skal findes et firma, som kan fjerne tanken på miljørigtig vis.*
1. **Henvendelser fra beboere.**
* Ingen nye.
* *Ingen nye at behandle.*
1. **Øvrige emner og sager til beslutning.**
* Møde med AAB’s byggechef om byggeri på børnehavegrunden.
* *Mødet afholdes torsdag den 8. november 2018 kl. 15.30 på afdelingskontoret. På næste bestyrelsesmøde nedsættes et byggeudvalg, der skal følge sagen.*
* Forhold vedr. P-aftalen aftales.
* *Der sendes svar på spørgsmål stillet af Q-park. Handicappladser skal kontrolleres. Standsning og parkering forbudt på vejarealer og rabatter og på gule krydser. Parkeringspladser uden afmærkning vil blive markeret.*
* *Henvendelse om vedr. handicaphjælpers bil er svaret, at der anvendes mærkning med gæsteparkering.*
* *Der sendes brev til naboafdelinger om parkeringsordningen.*
* PH orienterer om digital opmåling og udbud af flyttelejligheder (maler, gulv, rengøring)
* *Der afholdes møde i afd. 46 den 15. nov. 2018 om resultatet af konkurrenceudsættelse af flyttelejligheder. PH orienterede om samtaler med maler og AO om udbuddet og digitalisering.*
* SU-mødet, der gives en orientering.
* *PH orienterede om mødet. Der afholdes nyt SU-møde den 8. februar 2019.*
* Mødet med klubberne den 5. november 2018
* *PH orienterede om mødet. Der er ny bestyrelse i kondiklubben. Der udsendes nyt materiale som forberedelse til nyt møde i februar 2019.*
1. **Eventuelt**
* *Intet at notere*
1. **Næste møde planlagt til den 4. dec. 2018 kl. 18.30**
* ***Dette er bestyrelsens ”julearrangement”, der udsendes særlig invitation!***
* ***Næste ordinære bestyrelsesmøde afholdes den 15. januar 2019 kl. 18.30.***

Referat den 7. 11. 2018 **BN**